Xpeng G9 er den nye ladekonge

Kinesiske Xpeng har haft en tung start herhjemme. De har ikke villet sælge en eneste bil siden d åbnede deres showroom i april sidste år. Men nu skal der andre boller på suppen. Under et Europæisk lanceringsevent i Stockholm lancerede Xpeng sine to seneste elbiler til europæiske markeder.

Det er den længe ventede SUV Xpeng G9 og den nye P7 sportssedan. Begge modeller kommer til Danmark inden årets udgang, blev det lovet. G9 til juni og P7 til september.

Med en ladeeffekt på 270 kW har Kia EV6 og Hyundai Ioniq 5 været elbilernes ukronede ladekonger indtil nu. Men vil du fremover være sikker på at komme hurtigt væk fra ladestikket, skal du vende blikket mod Xpeng G9, der kommer på vejene herhjemme til sommer.

Lader 456 kilometer på 20 minutter

Ligesom Kia og Hyundai er G9 baseret på 800 volt-teknologi. Den kan opnå en ladeeffekt på hele 300 kW. Det betyder, at man kan oplade det 98 kWt store batteri fra 10 til 80 procent på kun 20 minutter og køre derfra med 456 kilometer på batteriet.

G9 får nemlig en rækkevidde på op til 570 kilometer på en enkelt opladning. Bilen har op til 551 hestekræfter med et maksimalt drejningsmoment på 717 Nm, hvilket accelererer den store SUV fra 0-100 km/t på kun 3,9 sekunder.

Xpeng G9 fås med selvoppustelig madras, der er specialsnittet til bilens kabine.

Trailerglade danskere vil også kunne glæde sig over, at G9 kan leveres med et svingbart anhængertræk, der kan trække op til 1.500 kilo. Og som et ekstra kuriosum fås bilen med et såkaldt “sleeping kit” i form af en selvoppustelig madras lavet specielt til at passe i G9-kabinen. Alle G9’ere købt frem til og med juni 2023 blive leveret med en gratis ”sleeping kit”.

Xpeng G9 | RWD Standard Range | RWD Long Range | AWD Performance
Pris fra | 479.900 kr. | 549.900 kr. | 599.900 kr.
Tophastighed | 200 km/t | 200 km/t | 200 km/t
Acceleration 0-100km/t | 6,4 sekunder | 6,4 sekunder | 3,9 sekunder
WLTP-rækkevidde | 460 km | 570 km | 520 km
AC Ladeeffekt | 11 kW | 11 kW | 11 kW
DC Ladeeffekt | 260 kW | 300 kW | 300 kW
Bagagerum | 660 / 1.576 liter | 660 / 1.576 liter | 660 / 1.576 liter

Xpeng P7 har fået længere rækkevidde

Ud over SUV’en G9 kommer der også en faceliftet udgave af sedan-modellen Xpeng P7. Det var egentlig planen, at P7 skulle have været på gaden herhjemme sidste år. Men Xpeng valgte at vente til denne faceliftede udgave med længere rækkevidde og hurtigere opladning var klar.

Ladekapaciteten er løftet til 175 kW, hvilket betyder, at 86,2 kWt batteriet med en rækkevidde på op til 576 km kan oplades fra 10 til 80 procent på 29 minutter. Desuden får den nye P7 både en elektrisk bagklap, soft close-døre samt en varmepumpe og et opvarmet rat. Til gengæld er “frunken” skiftet ud med varmepumpen. P7 fås også i den en eksklusiv Wing Edition med mågevingedøre.

Xpeng P7.

Den nye firehjulstrukne version af P7 har en sportsundervogn og op til 473 hestekræfter med et maksimalt drejningsmoment på 757 Nm, hvilket accelererer bilen fra 0 til 100 km/t på kun 4,1 sekunder. Grundet de store kræfter som P7 genererer, er Brembo-bremser også standardudstyr.

Xpeng P7 | RWD Long Range | AWD Performance | Wing Edition
Pris fra | 399.900 kr. | 479.900 kr. | 599.900 kr.
Tophastighed | 200 km/t | 200 km/t | 200 km/t
Acceleration 0-100km/t | 6,7 sekunder | 4,1 sekunder | 4,1 sekunder
WLTP-rækkevidde | 576 km | 505 km | 505 km
AC Ladeeffekt | 11 kW | 11 kW | 11 kW
DC Ladeeffekt | 175 kW | 175 kW | 175 kW
Bagagerum | 440 liter | 440 liter | 440 liter

Et væld af sensorer

Både G9 og P7 modeller kommer med Xpengs Xpilot, der udnytter det fulde potentiale af de mange millimeterbølge-radarer, ultralydssensorer, surround view- og høj- opfattelseskameraer. Det er altid med som standard (29 for G9 og 28 for P7). Ydermere indeholder det intelligente operativsystem XmartOS nu også et 3D-multimediesystem. Bilerne kan leveres med et højtalersystem fra danske Dynaudio med Dolby Atmos-teknologi.

Alle Xpilot- og Xmart OS-funktioner forbedres løbende via OTA-opdateringer (over-the-air).

Xpeng love desuden 7 års garanti på alle biler som er købt i 2023. Der er desuden 5 års vejhjælp, 8 år på batteri, motor og BMS-enhed, 3 år på lak, samt 12 års garanti på rust.

Læs eventuelt mere på Xpengs danske hjemmeside.

Xpeng G9 er den nye ladekonge