Spar 130.000 kroner på Xpeng P7

Det er blevet markant billigere at sætte sig bag rattet i Xpengs elektriske sedan, P7. Den kinesiske elbilproducent har annonceret kraftige prisnedsættelser på modellen, hvor købere kan spare op til 130.000 kroner. Tilbuddet gælder et begrænset antal biler frem til den 21. juni – eller så længe lager haves.

Konkret betyder det, at Xpeng P7 Long Range nu kan fås fra 299.900 kroner, hvilket er 100.000 kroner under den normale pris. Ønsker man den mere kraftfulde Performance-udgave, er besparelsen endnu større: Hele 130.000 kroner, hvilket bringer prisen ned på 349.900 kroner.

Xpeng P7 Performance er den hurtigste variant i modelprogrammet. Den firehjulstrukne el-sedan leverer 473 hestekræfter og et drejningsmoment på 757 Nm, hvilket sender bilen fra 0 til 100 km/t på blot 4,1 sekunder. Tophastigheden er 200 km/t, og batteriet på 82,7 kWt giver en WLTP-rækkevidde på op til 505 kilometer.

Opladning klares med op til 175 kW, så batteriet kan lades fra 10 til 80 procent på cirka 29 minutter. Sikkerheden er også i top – P7 Performance er testet til 5 stjerner i Euro NCAP.

Lang rækkevidde til langture

Den lidt mere afdæmpede Xpeng P7 Long Range retter sig mod dem, der prioriterer rækkevidde frem for acceleration. Her er den officielle rækkevidde opgivet til 576 WLTP-kilometer, mens opladningstiden matcher Performance-udgaven.

P7 kommer med et omfattende standardudstyr, der blandt andet inkluderer adaptiv fartpilot, automatisk vognbaneassistent og automatisk vognbaneskift.

For de, der ønsker lidt ekstra luksus, kan bilen opgraderes med en Premium komfort- og lydpakke til 29.900 kr. Pakken indeholder blandt andet nappalædersæder med ventilation, soft-close døre og et Dynaudio-lydsystem med 18 højtalere og Dolby Atmos.

Xpeng understreger, at kampagnen gælder et begrænset antal biler. Dermed er der lagt op til, at hurtige købere kan gøre en særdeles god handel på mærkets populære sedan.

Læs også vores test af Xpeng P7.

Spar 130.000 kroner på Xpeng P7